میللی مودافعه ناظیرلیگی، دوغو آغ دنیزینده فعالیته باشلایان " MTAاوروچ رئیس" سیسمیک تدقیقات گمی‌سینی تورکیه-‌نین حربی دنیز دونانماسی طرفیندن موشاییت ائدیلدیگینی و قوروندوغونو بیلدیردی.
میللی مودافعه ناظیرلیگی توییتر حسابیندان وئردیگی آچیقلامادا تورکیه-‌نین دوغو آغ دنیزینده دنیز دیبی ساحه‌لرده سیسمیک آراشدیرما فعاللیتینی باشلا‌دان"  MTA اوروچ رئیس" آراشدیرما گمیسی طرفیندن تورکیه-‌نین حربی دنیز دونانماسی‌نین موشاییت و قوروما تامین ائتدیگی ایفاده ائدیلیب.
آچیقلامادا "تورکیه سلاحلی قوه‌لری اولوسلار آراسی حقوقا اساس‌لانان حقوق‌لاریمیزی، منافع‌لریمیزی و ماراق‌لاریمیزی قوروماق اوچون عزم و قرارلیلیگی چرچیوه‌سینده واجیب اولان تدبیرلری گؤردو" ایفاده‌سی ایشله‌دیلیب.
